מסדר בני ציון

מסדר בן ציון, שכיום נקרא קרן בני ציון (באנגלית: Bnai Zion Foundation) הוא ארגון ציוני אמריקאי שהוקם ב-1908 למימוש צורכיהם של יהודי העולם, בדגש על תמיכה בישראל ויישוב מחדש של מהגרים חדשים בארצות הברית.

היסטוריה
מסדר בן ציון נוסד בניו יורק ביוזמת י.א. בלוסטון ואחרים.
בוועידת ההקמה באפריל 1908 אימץ לעצמו המסדר את המטרה הבאה .

בספטמבר 1910 קיבל המסדר ממחלקת הביטוח של ניו יורק תעודת הכרה כאגודה לביטוח חיים אחוותית התומכת במהגרים המגיעים לארצות הברית. ב-1918 הוקמה החברה לביטוח חיים "יהודה" על ידי Organized Judea Industrial Corp, שהפכה להיות החברה היהודית הראשונה לביטוחי חיים בפלשתינה. ב-1921 תמך המסדר בהקמת קרן היסוד בכינוס ציוני יהדות ארצות הברית. ב-1941 חלק ממנהיגי בני ציון היו ממייסדי ארגון "מגן דוד אדום האמריקני למען פלשתינה", אשר היה מקביל למגן דוד אדום בישראל. הארגון תרם ציוד רפואי ואמבולנסים. ב-1943 נקרא "מבצר מעופף" (מפציץ B-17) על שם הארגון כהוקרה על עזרתו במלחמת העולם השנייה כולל מכירת אגרות מלחמה.

בשנת 1929 הוקם ארגון בעל שם דומה, "התאחדות בני ציון בישראל", אגודת סתרים שלא הייתה לא קשר ל"מסדר בני ציון", והייתה ידועה יותר בשם אחים נאמנים.

מפעולות הארגון 
 ב-1947 עזר הארגון בהקמה ותמיכה של כפר בני ציון, כפר שיתופי בשנותיו הראשונות.
 ב-1948 עזר הארגון בהתמיכה בכפר האומנים עין הוד.
 ב-1958 תמך הארגון בהקמת מרכזים לפגועי נפש דרך קופת חולים מאוחדת מעון בני ציון לילדים בראש העין, ומרכז קויטמן בירושלים.
 ב-1963 סייע בהקמת בניין "בית מכבי" באשדוד.
 ב-1971 הקים הארגון את הליגה לידידות אמריקה-ישראל. ב-1972 הוקם בית בני ציון וידידות ארצות הברית ישראל בניו יורק.
 ב-1987 הארגון איפשר את השלמת מתקני בית הלוחם בחיפה.
 ב-1981 תרם אודיטוריום בבית התפוצות.
 ב-1987 בעקבות תרומתו הכספית של הארגון והקמת אגף חדש בן 11 קומות הוסב שמו של "בית חולים רוטשילד" בחיפה ל"המרכז הרפואי בני ציון".
 ב-1997 הארגון תמך בהקמת ספרייה מרכזית במעלה אדומים.
 ב-2002 הארגון אימץ את כפר "אהבה" לילדים בסיכון בקריית ביאליק.
 ב-2003 תמך הארגון במכללת דוד ילין בבית הכרם.

קישורים חיצוניים

הערות שוליים

ארגונים ציוניים

יהדות ארצות הברית: ארגונים
ציונות בארצות הברית